(5) Osim toga postoji i četvrti, manje izričit cilj koji se odnosi na potencijalne učinke Uredbe (EU) br. 258/2012 na olakšavanje zakonitih međunarodnih transakcija. U tom pogledu treba spomenuti stalni porast proizvodnje oružja (uglavnom streljiva) i njegova izvoza na vrlo koncentriranom tržištu (velika poduzeća čine 4,8 % svih poduzeća, ali ostvaruju 78,8 % ukupnog prometa). Udio europskog izvoza oružja za to se vrijeme smanjio, no taj pad nije u korelaciji sa stupanjem Uredbe na snagu.

(2) Potpuno praćenje zakonite trgovine uvjet je za borbu protiv nezakonite trgovine vatrenim oružjem i to podrazumijeva blisku suradnju s nadležnim tijelima na međunarodnoj razini. U tom cilju Protokol uz Konvenciju Ujedinjenih naroda protiv nezakonite proizvodnje i trgovanja vatrenim oružjem (Protokol o vatrenom oružju) usredotočuje se na sprečavanje proizvodnje i trgovanja vatrenim oružjem, njegovim dijelovima i komponentama te streljivom. Članak 10. posebno je usmjeren na promicanje, olakšavanje i jačanje suradnje na globalnoj razini u cilju iskorjenjivanja nezakonite trgovine oružjem i uvođenja upravnih odredaba kojima se omogućuje učinkovit nadzor nad proizvodnjom, označivanjem, uvozom i izvozom vatrenog oružja.

(1) Nakon što je zakonito proizvedeno, vatreno oružje može se upotrebljavati godinama. Ako ne postoje odgovarajuće mjere, to se oružje može ga se lako preusmjeriti iz zakonite trgovine te nezakonito prodavati u područjima oružanih sukoba, organiziranom kriminalu i teroristima. Uporaba vatrenog oružja ključan je element terorističkog djelovanja te je općenito karakteristična za većinu kriminalnih aktivnosti.

(14) Evaluacija je provedena putem razmjena informacija među dionicima i savjetovanja s njima: riječ je o nadležnim nacionalnim tijelima (posebno u okviru Skupine za koordinaciju izvoza vatrenog oružja osnovane člankom 20. Uredbe), predstavnicima sektora, predstavnicima korisnika vatrenog oružja i drugim stručnjacima. Osim toga, Komisija je od 1. ožujka do 26. svibnja 2017. provela javno savjetovanje na internetu.

(13) Evaluacijom bi trebalo utvrditi jesu li trenutačni postupci i odredbe utvrđeni Uredbom na učinkovit način ostvarili ciljeve i je li Uredba i dalje primjereno djelotvorna.. Evaluacija bi prema potrebi mogla dovesti do utvrđivanja opcija kojima bi se pristupilo rješavanju utvrđenih poteškoća, ovisno o zaključcima potencijalne buduće studije učinka.

(24) Načelno je kazneno djelo upisano u kaznenu evidenciju opravdan razlog za odbijanje zahtjeva za odobrenje za izvoz. No izvadak iz kaznene evidencije ne traži se sustavno i ništa ne upućuje na to da se postojanje kaznenog djela uvijek provjerava u nacionalnoj kaznenoj evidenciji, a posebno ne u sustavima kaznene evidencije drugih država članica.

(21) Četrnaest država članica i Valonska regija odlučile su se za jedinstveni postupak za izdavanje odobrenja za izvoz, no metode se znatno razlikuju među državama.

(35) Zahvaljujući Uredbi, cijela Europska unija ratificirala je Protokol UN-a o vatrenom oružju. Time su uklonjeni postojeći pravni nedostaci koji su se mogli iskoristiti za kriminalne aktivnosti. Iako većina relevantnih dionika smatra da bi stavljanje izvan snage Uredbe imalo neznatan učinak, nijedan od njih ne smatra to poželjnim. Komisija sa svoje strane smatra da bi moguće stavljanje Uredbe izvan snage moglo dovesti do deregulacije izvoza vatrenog oružja za civilnu uporabu i dovelo do sve veće heterogenosti nacionalnih propisa i praksi u pogledu odobrenja za uvoz i izvoz.

(36) Međutim, postojeće administrativno i regulatorno okruženje i dalje je vrlo nedosljedno zbog nedovoljne jasnoće dijela odredaba, složenog odnosa s drugim instrumentima, manevarskog prostora ostavljenog državama članicama u njihovim administrativnim postupcima, ocjenjivanju zahtjeva za odobrenje i priznavanju prešutnog pristanka trećih zemalja provoza te općenito odredaba o razmjeni informacija i administrativnoj suradnji. Budući da nije primatelj u okviru razmjene informacija o odbijenim odobrenjima, Komisija ne može osigurati nadzor na razini EU-a i upozoravati nadležna tijela o razlikama u pristupu među njima. Zbog toga izvoznici još uvijek ne raspolažu uistinu jedinstvenim sustavom kontrole izvoza.

(37) Iz evaluacije proizlazi i da su se brojna pravila već primjenjivala u trenutku donošenja ove Uredbe te da se u mnogim državama članicama nacionalni postupci nisu bitno mijenjali.

(38) U pogledu uvoza i provoza, pravila, postupci i mehanizmi nadzora proizlaze iz carinskih propisa, a ne ove Uredbe , što objašnjava zašto ona nije pružila dodanu vrijednost.

3.3.Djelotvornost

(39) Usporedba situacije 2010. i trenutačne situacije pokazala je da su sve države članice ostvarile napredak u ujednačenoj primjeni Protokola. Odredbe Uredbe učinkovito su omogućile praćenje kretanja vatrenog oružja na vanjskim granicama EU-a.

(40) Usprkos tome, usklađenost je i dalje neujednačena.

(41) Specifičan cilj Uredbe bilo je jasno razlikovanje oružja za vojnu uporabu i oružja za civilnu uporabu u postupcima izvoza, uvoza i provoza. Međutim, većina država članica smatra da im jedinstveni postupak dopušta primjenu istog postupka i jednakih kriterija na izvoz i civilnog i vojnog oružja, a ne, što je cilj Uredbe, da u slučajevima kad se zajednički izvozi vojno i civilno oružje iznimno provode jedinstveni upravni postupak.

(42) Praćenje izvoza onesposobljenog oružja i oružja za uzbunjivanje nemoguće je zbog nepostojanja odredbe o označavanju. S druge strane sljedivost pošiljaka nije zajamčena tijekom provoza kroz carinsko područje Europske unije (ona proizlazi iz carinskih propisa, a ne Uredbe).

(43) U pogledu trajanja čuvanja podataka, prema vanjskom evaluatoru, čini se da devet država članica ne poštuje minimalni rok od 20 godina, čime se onemogućuje izrada detaljnijih arhiva podataka o kretanju vatrenog oružja. Osim toga, različita praksa u nacionalnim bazama podataka (nepostojanje jedinstvenog nacionalnog registra) utječe na kvalitetu sljedivosti. Jednako tako, nepostojanje veza između baza podataka o transferima unutar EU-a i evidencija odobrenja za izvoz otežava cjelovito praćenje kretanja.